**ELŐTERJESZTÉS**

**Tiszavasvári Város Önkormányzata Képviselő-testületének**

**2018. február 15-én tartandó ülésére**

**Az előterjesztés tárgya:** **az Egyesített Közművelődési Intézmény és Könyvtár szervezeti egységének (Könyvtár) 2017. évi szakmai beszámolójáról és 2018. évi munkatervéről**

**Melléklet:**

**Ügyiratszám:** TPH 2426-1/2018.

**Az előterjesztés előadója:** Dr. Fülöp Erik polgármester

**Az előterjesztés témafelelőse:** Petruskáné dr. Legeza Tímea osztályvezető

**Az előterjesztést véleményező bizottságok a hatáskör megjelölésével:**

|  |  |
| --- | --- |
| **Bizottság** | **Hatáskör** |
| Szociális és Humán Bizottság | SZMSZ 5. számú melléklet 2. és 6. pontja |

**Az ülésre meghívni javasolt szervek, személyek:**

|  |  |  |
| --- | --- | --- |
| Bohács József | Egyesített Közművelődési Intézmény és Könyvtár igazgatója | bohacsjozsef@gmail.com |
| Kulcsár Lászlóné | Városi Könyvtár vezetője | vktiszavasvari@gmail.com |

**Egyéb megjegyzés:**

……………………………………………………………………………………………………………………………………………………………………………………………………

Tiszavasvári, 2018. február 9.

**Petruskáné dr. Legeza Tímea**

**témafelelős**

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520-500 Fax.: 42/275–000 e–mail: tvonkph@tiszavasvari.hu

Témafelelős: Petruskáné dr. Legeza Tímea

**Előterjesztés**

- a Képviselő-testülethez -

**az Egyesített Közművelődési Intézmény és Könyvtár szervezeti egységének (Könyvtár) 2017. évi szakmai beszámolójáról és 2018. évi munkatervéről**

**Tisztelt Képviselő testület!**

A Képviselő-testület **287/2017. (IX.30.) Kt. számú határozatával** fogadta el az **Egyesített Közművelődési Intézmény és Könyvtár** (továbbiakban: EKIK) 2016. évi **szakmai beszámolóját**.

Jelenleg az EKIK önálló szakmai egységeként működő **Városi Könyvtár önálló beszámolójának és munkatervének elfogadása** – a könyvtárvezető tájékoztatása alapján - az alábbi **jogszabályi változások miatt vált szükségessé:**

„2017. decemberben több jogszabály változott, mely érinti a települési nyilvános könyvtárak működését, a nyilvános könyvtárral szemben támasztott követelményeket. Legfontosabb jogszabályváltozás a 1997. évi CXL. törvény „A muzeális intézményekről, a nyilvános könyvtári ellátásról és a közművelődésről” változásai:

A Kultv. 54. § (1) bekezdése helyébe a következő rendelkezés lép:

„(1) A nyilvános könyvtár alapkövetelményei:

a) mindenki által használható és – e törvény eltérő rendelkezése hiányában – megközelíthető;

b) rendelkezik kizárólagosan a könyvtári szolgáltatások céljaira alkalmas helyiséggel;

c) rendszeresen, a felhasználók többsége számára megfelelő időpontban**, ötezer fő feletti településen működő** **települési könyvtár esetében legalább heti 25 órában, továbbá legalább havonta két hétvégi napon tart nyitva;**

**d) vezetője a könyvtárakban foglalkoztatottak képesítési követelményeire és jogviszonyára irányadó** **jogszabályokban meghatározott végzettséggel és szakképzettséggel rendelkezik;**

e) könyvtári szakembert alkalmaz;

f ) helyben nyújtott alapszolgáltatásai ingyenesek;

g) statisztikai adatokat szolgáltat;

**h) éves szakmai munkaterv alapján ellátja az 55. § (1) bekezdésében felsorolt alapfeladatokat, tevékenységéről éves szakmai beszámolót készít;**

i) részt vesz a kulturális alapellátás kiterjesztésében;

j) elnevezésében megjelenik a könyvtár kifejezés.”

A Kultv. 65. §-a a következő (2a) bekezdéssel egészül ki:

„(2a) **A települési könyvtár az éves szakmai munkatervét és az éves szakmai beszámolóját – megőrzés és hozzáférhetővé tétel céljából – a fenntartó általi elfogadást követően 15 napon belül megküldi a megyei hatókörű városi könyvtár részére.”**

A Kultv. 66. §-a a következő n) ponttal egészül ki:

[A megyei hatókörű városi könyvtár a megye egész területére vonatkozóan az 55. § (1) bekezdésében és a 65. § (2) bekezdésében foglaltakon túl állami feladatként]

**„n) elektronikus formában megőrzi és hozzáférhetővé teszi a települési könyvtárak éves szakmai beszámolóját és munkatervét.** Életbe lépett 379/2017. (XII. 11.) Korm. rendelet „A nyilvános könyvtárak jegyzékének vezetéséről.”

Eddig is minden évben készített az intézmény szakmai beszámolót illetve munkatervet, de ez az első év, amikor ebben a formában – vagyis **a könyvtár vonatkozásában külön - kell benyújtani a fenntartó felé.**

A nyíregyházi Móricz Zsigmond Megyei és Városi Könyvtár által 2018. február 7-én nyújtott tájékoztatás alapján a **2017. évi szakmai beszámoló és a 2018. évre vonatkozó munkaterv beküldésének határideje** **2018. február 28**.

**Külön határozatban kell elfogadni** az Egyesített Közművelődési Intézmény és Könyvtár 2017. évi szakmai beszámolóját, illetve az Egyesített Közművelődési Intézmény és Könyvtár 2018. évi munkatervét.

A statisztikai adatszolgáltatás határideje: **2018. március 1.**

A szakmai beszámolót és a munkatervet egyaránt a könyvtárak vezetőinek kell elkészíteni és megküldeni a fenntartó önkormányzatok részére.

Mivel ez az első év, amikor ilyen formában kell elkészíteni a szakmai beszámolót és a 2018. évre vonatkozó munkatervünket, **az egységes értelmezés miatt még vannak pontosításra váró pontok mind a szakmai beszámolóban, mind a munkatervben**.

Fentiek miatt a bizottsági üléseken előreláthatólag szükség lesz kiegészítések, pontosítások megtételére.

Kérem a Tisztelt Képviselő-testületet, hogy az **Egyesített Közművelődési Intézmény és Könyvtár Városi Könyvtár intézményegységének 2017. évi szakmai beszámolóját és a 2018. évre vonatkozó munkatervét elfogadni szíveskedjen**.

Tiszavasvári, 2018. február 9.

**Dr. Fülöp Erik**

**polgármester**

**HATÁROZAT-TERVEZET I.**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**.../2018. (II. 15.) Kt. számú**

**határozata**

**az Egyesített Közművelődési Intézmény és Könyvtár szervezeti egységének (Könyvtár)**

**2017. évi szakmai beszámolójáról**
























Tiszavasvári Város Önkormányzata Képviselő-testülete „**az Egyesített Közművelődési Intézmény és Könyvtár szervezeti egységének (Könyvtár) 2017. évi szakmai beszámolójáról és 2018. évi munkatervéről”** címűelőterjesztést megtárgyalta, és az alábbi döntést hozza**:**

1. Az **Egyesített Közművelődési Intézmény és Könyvtár Városi Könyvtár intézményegységének** **2017. évi szakmai beszámolóját** megtárgyalta és a határozat 1. melléklete szerinti tartalommal elfogadja.
2. Felkéri a polgármestert, hogy a döntésről értesítse az könyvtár vezetőjét.

**Határidő:** azonnal **Felelős:** Dr. Fülöp Erik

polgármester

.../2018. (II. 15.) Kt. számú határozat 1. számú melléklete



**HATÁROZAT-TERVEZET II.**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**.../2018. (II. 15.) Kt. számú**

**határozata**

**az Egyesített Közművelődési Intézmény és Könyvtár szervezeti egységének (Könyvtár)**

**2018. évi munkatervéről**

Tiszavasvári Város Önkormányzata Képviselő-testülete „**az Egyesített Közművelődési Intézmény és Könyvtár szervezeti egységének (Könyvtár) 2017. évi szakmai beszámolójáról és 2018. évi munkatervéről”** címűelőterjesztést megtárgyalta, és az alábbi döntést hozza**:**

1. Az **Egyesített Közművelődési Intézmény és Könyvtár Városi Könyvtár intézményegységének 2018. évi munkatervét** megtárgyalta és a határozat 1. melléklete szerinti tartalommal elfogadja.
2. Felkéri a polgármestert, hogy a döntésről értesítse a könyvtár vezetőjét.

**Határidő:** azonnal **Felelős:** Dr. Fülöp Erik

polgármester

.../2018. (II. 15.) Kt. számú határozat 1. számú melléklete

